Am Morge hämmers knapp no gschafft z zmörgele, bevor ois am 10ni de Manager entgäge cho isch, zum de Schlüssel izkassiere. Er  nimmt das anschiinend sehr genau mit de Check-out-time. Während d Fabienne mit ihm im Büro no chli am quatsche gsi isch und en abglänkt hät, hät de René no husch husch oises Züg vo de Chuchi is Auto verfrachtet ;-). Dänn hämmer ois uf de Wäg Richtig Coral Bay gmacht. Coral Bay isch es härzigs Käffli mit eme Backpacker, 2 Zältplätz, 2 sogenannte Supermarket (wohl eher Dorflädeli) und einere Bar.